Coronavirus: Taron gaggawa kan barazanar annoba | Labarai | DW | 03.03.2020
Coronavirus: Taron gaggawa kan barazanar annoba
Kasashe 7 masu karfin tattalin arziki sun shirya wani zaman taro a sakamakon barazanar da tattalin arzikin duniya ke fuskanta daga annobar Coronavirus da ke ci gaba da bazuwa a sassan duniya.
A yayin da a karon farko aka sami bullar cutar Coronavirus a kasar Ukraine da ke gabashin Turai, ita kuwa gwamnatin kasar Faransa ce ta bayar da umarnin rufe makarantu kimanin dari biyu da ashirin bisa fargabar da ake ciki, na ci gaba da yaduwar cutar.
A kasar Iran kuwa, wani babban jami'i a hukumar bayar da agajin gaggawa ne ya kamu da cutar mai kama numfashi, yana daya daga cikin manyan jami'an gwamnati da cutar ta Covid-19 ta kama, da safiyar wannan Talatar jagoran addini, Ayatollah Ali Khamenei ya nemi taimakon rundunar sojin kasar, don yakar cutar da ta riga ta halaka mutum kimanin ashirin da tara a Iran.
A wani lokaci a wannan Talata, ministocin kasashen duniya bakwai masu karfin tattalin arziki za su yi wani zama na musanman don tattauna batun Coronavirus, ganin yadda ta ke barazana ga tattalin arzikin duniya. Mutum sama da dubu uku cutar ta kashe tun bayan bullarta a Disambar bara, akasarinsu a kasar Chaina.
Kwanan wata 03.03.2020
Rahotanni masu dangantaka G7, Annobar Coronavirus
Muhimman kalmomi G7, Tattalin arziki, Coronavirus, Annobar cuta
Permalink https://p.dw.com/p/3YnoC
Farfado da tattalin arzikin Najeriya 21.05.2020
Hukumomi a tarayyar Najeriya sun kama hanyar sake farfado da tattalin arzikin kasar da ke cikin wani mawuyacin hali sakamakon bullar annobnar Covid-19.
Najeriya za ta shiga matsala saboda dogaro kan mai 15.05.2020
Masana harkokin tattalin arzikin duniya, sun ce kasar Najeriya ta shiga wani garari sakamakon faduwar da farashin danyen mai ya yi saboda annobar coronavirus.
Saudiyya: Sabbin matakan tsuke bakin aljihun gwamnati 11.05.2020
Gwamnatin Saudiyya ta sanar da kara kudaden harajin fito da kuma janye tallafin iyali a wani mataki na fuskantar matsalar tattalin arzikin da ta shiga a sakamakon annobar COVID-19.